als_Latn dik_Latn sag_Latn
Komisioni Anketues për Skandalin me letërnjoftimet i propozuar nga VMRO-DPMNE, BDI dhe PDSH, u anulua në Komisionin për zgjedhje dhe emërime. VMRO-DPMNE dhe LSDM sërish u përplasën ashpër rreth qëndrimeve të tyre për këtë Komision. Nga LSDM deklaruan se me Marrëveshjen e Përzhinos veçse është formuar një Komision Anketues, i cili është kompetent për t’u marrë edhe me skandalin e letërnjoftimeve falso. Deputeti Goras Sugarevski tha se VMRO-DPMNE dhe lideri i saj Niklla Gruevski i shmanget dëshmisë para opinionit për skandalin e përgjimeve, dhe për këtë arsye nuk do të marrin pjesë në komisionin e ri anketues.
“Çështjet lidhur me skandalin për falsifikimin e letërnjëftimeve, janë të lidhura me Komisionin anketues i cili në pajtueshmëri me marrëveshjen e Përzhinës e ka themeluar ky Kuvend. Mos bëni këtu cirkun të cilin po përpiqeni të bëni. 15 minuta para seancës mu lajmërua nënkryetari i Komisionit dhe më kërkonte anëtarë. Nuk do të marrim ne pjesë në kundër Komision anketues”, tha Goran Sugarevski, nga LSDM.
Nga VMRO-DPMNE, Ilija Dimovski nënvizoi se në qoftë se LSDM dëshiron të zbardhet e vërteta, atëherë duhet të pranojë formimin e Komisionit anketues, për falsifikimin e letërnjoftimeve. Dimovski tha se këto falsifikatorë kanë bërë edhe pasaporta të shteteve të huaja.
“Është gjetur një ton me punë të cilat janë skandal në vete. Dhe këto nuk duheshka të hetohen nuk duhet të dihet e vërteta, pse, sepse duhet të fshihni dikë në gjithë këtë procedurë. Ne u pajtuam që të ketë Komision anketues, sepse kërkuat ju dhe ka Komision anketues. Dhe jo vetëm kjo, ka kërkesë nga anëtarët e VMRO-DPMNE-së nga Komisioni anketues deri tek kryetari që të caktohet seancë, ai në afat prej katër ditë duhet të caktojë për shkak se në kërkesë janë nënshkruar më shumë se një e treta e anëtarëve dhe ai nuk cakton”, tha Ilija Dimovski nga VMRO-DPMNE.
Duke akuzuar njëra tjetrën se po krijojnë huti me qëllim që të anulohet zgjedhjet e prillit, përfaqësuesit e VMRO-DPMNE-së dhe LSDM-së, kërkonin nga njëra tjetra të iniciojnë sa më shpejtë zgjedhje parlamentare dhe populli të vendos kush është më i drejti. Komisioni nuk pranoi propozimin e LSDM-së që kjo pikë të hiqet nga rendi i ditës. Nënkryetari i Komisionit për çështje të zgjedhjeve dhe emërimeve Trajçe Dimkov e anuloi formimin e Komisionit anketues me arsyetimin se ende nuk janë dorëzuar propozimet për kryetar dhe anëtar të këtij komisioni. Ai shtoi se Formimi do të bëhet javën e ardhshme.
Mefail Ismaili /SHENJA/
als_Latn als_Latn als_Latn als_Latn als_Latn zsm_Latn